**JADRO IZLETIŠTE – PARK; POSJET VRTIĆA**

1. **OPĆI PODATCI**

|  |
| --- |
| **Odgojno-obrazovne aktivnosti izvan škole:** izlet, terenska nastava, posjet, igraonica na otovorenom, učionica na otvorenom |

1. **CILJEVI I ISHODI**

|  |  |
| --- | --- |
| **Odgojno obrazovni ciljevi** | Obrazovni ciljevi dolaska na Jadro izletište – park jest usvajanje i prepoznavanje ekoloških i kulturnih vrijednosti rijeke Jadro i njezine neposredne okolice.  Odgojni ciljevi dolaska na Jadro izletište – parkjest razvoj argumentiranog kritičkog stava prema zaštiti i očuvanju prirode i kulturne baštine.  Funkcionalni ciljevi dolaska na Jadro izletište – park sastoje se u razvijanju zanimanja za ekologiju i kulturnu baštinu, kao i njegovanje tjelesne aktivnosti i umjetničkog izričaja djece. |
| **Ishodi** | Djeca su upoznata s ekološkim i kulturnim vrijednostima rijeke Jadro.  Djeca su upoznata s problematikom očuvanja i zaštite gornjeg toka rijeke Jadro.  Djeca su upoznata s procesom umjetnog mrijesta.  Djeca povezuju povijesni razvoj naselja i gradova vezano za rijeku Jadro.  Djeca stvaraju likovno djelo inspirirano izletištem. |
| **Primjeri provjere i vrednovanja** | Vrednovanje ZA učenje: za vrijeme boravka djeci se kontinuirano postavljaju pitanja kojima se provjerava znanje koje su stekli, čime se prikupljaju informacije o samom procesu učenja i poučavanja  Vrednovanje KAO učenje: djeca odrađuje zadani zadatak, prezentira vlastita istraživanja i saznanja vršnjacima, iznosi vlastito mišljenje |



1. **PREGLED I STRUKTURA SADRŽAJA, KLJUČNI POJMOVI**

|  |  |
| --- | --- |
| **Pregled i struktura sadržaja posjeta** | |
| Uvodni dio | Upoznavanje. |
| Glavni dio | Obilazak izletišta uz stručno vodstvo (prezentacija mekousne pastrve, endemske vrste rijeke Jadro, ekoloških i kulturoloških vrijednosti rijeke Jadro, mrjestilišta Solinke i preuređenog bunkera iz Drugog svjetskog rata te vanjskih sadržaja).  Kreativna eko radionica. |
| Završni dio | Prezentacija likovnih radova. |
| **Opis i cilj pojedine radionice** | ***Prozorčići u prirodu***  U sklopu radionice Prozorčići u prirodu polaznici će imati priliku upoznati se s florom izletišta Jadro. Polaznicima radionice na korištenje će biti dostupan i Katalog biljaka. Biljke prikupljene tijekom šetnje izletištem, kasnije će biti korištene tijekom likovne radionice.  ***Svijet na Jadru***  U sklopu radionice Svijet na Jadru polaznici će imati priliku upoznati se s ekološkim svijetom rijeke Jadro. Odabrani primjeri, prikupljeni tijekom šetnje po izletištu, moći će se pogledati uvećani kroz mikroskop te će polaznici stvarati likovna djela inspirirana istim.  ***Kamenčić po kamenčić***  U sklopu radionice Kamenčić po kamenčić polaznici će imat priliku upoznati se s likovnom tehnikom mozaika. Što je to mozaik, kako ga napraviti i kako su mozaici povezani s rijekom Jadro, samo su neka od pitanja na koja će polaznici moći odgovoriti nakon!  \*postoji mogućnost prilagode radionica ovisno o uzrastu i broju djece  \*\*s djecom mlađeg uzrasta tipična jest izrada papirnatih 3D akvarija, terarija leptira, ribica,… |

